ג'ייק פול

ג'ייק ג'וסף פול (באנגלית: Jake Joseph Paul; נולד ב-17 בינואר 1997) הוא שחקן, אושיית רשת ומתאגרף.

== ביוגרפיה ==
נולד בקליבלנד, באוהיו שבארצות הברית לפמלה אן סטפיק ולגרגורי אלן פול. פול גדל בעיירה ווסטלייק, באוהיו שבארצות הברית, ובשנת 2014, בגיל 17, עבר ללוס אנג'לס עם אחיו הגדול לוגאן פול כדי לקדם את הקריירה שלו. משפחתם נוצרית בעיקרה, אם כי סבתו של אמו הייתה ממוצא יהודי<ref></ref>.

פול החל את קריירת הבידור שלו בסרטונים שהעלה לרשת החברתית Vine החל מספטמבר 2013, בגיל 16. עד סגירתה של הרשת בשנת 2016, היו לג'ייק פול 5.3 מיליון עוקבים ו-2 מיליארד צפיות ב-Vine.

=== 2015–2017: "ביזארדבארק" והיפרדות מדיסני ===
בשנת 2015 החל פול לשחק בתפקיד ראשי בתפקיד דירק בסדרה "ביזארדבארק" של ערוץ דיסני. בינואר 2015 הוזמן פול לבית הלבן כחלק מאירוע בנושא מדיה חברתית. כתעלול לערוץ הוולוג שלו ב-YouTube, התחבא פול בשירותים של מעון נשיא ארצות הברית והתגנב החוצה מהבית הלבן ב-3:30 בבוקר.

ב-22 ביולי 2017, במהלך צילומי העונה השנייה של הסדרה "ביזארדבארק". הודיע ערוץ דיסני על עזיבתו של פול, בהצהרה רשמית: "בהסכמה משותפת, הגענו להחלטה שג'ייק פול יעזוב את תפקידו בסדרה בערוץ דיסני "ביזארדבארק". בשם חברת ההפקות וצוות הצילום וההפקה, אנו מודים לג'ייק על העבודה המסורה בסדרות הטלוויזיה ב-18 חודשים האחרונים, ואנו מאחלים לו בהצלחה בהמשך דרכו"<ref></ref>. הקראת ההודעה לוותה בתחקיר של חדשות KTLA 5 אודות תלונות שכניו של פול לגבי הרעש, המסיבות, הזיקוקים ואלפי מעריצים תחת ביתו.

פול אישר לאחר מכן את החדשות בדף הטוויטר שלו, באומרו כי הוא רוצה להתמקד בעסקיו, פיתוח קריירת המשחק שלו וערוץ היוטיוב שלו. מאוחר יותר חשף פול בריאיון להוליווד ריפורטר כי הוא פוטר מהתוכנית<ref></ref>.

=== 2017–2018: טים 10; שערוריות ===
גייק פול בכנס בשנת 2016
ב-17 בינואר 2017, ביום הולדתו ה-20, פורסם כי פול השיק הרכב בידור הנקרא "טים 10", הכולל מימון של כמיליון דולר על מנת ליצור שיווק משפיענים וסוכנות לבידור לנוער<ref></ref>. ב-30 במאי 2017 פול הוציא לאור שיר ווידאו קליפ בשיתוף עם "טים 10" הנקרא "It's Everyday Bro" שצבר מעל ל-70 מיליון צפיות בחודש הראשון לצאתו והפך לסרטון השלישי במספר ה-Dislike ביוטיוב. השיר הגיע למקום ה-91 במצעד הבילבורד הוט 100<ref></ref>. ב-18 ביולי 2017 דווח כי שכניו של פול בשכונת בוורלי גרוב בלוס אנג'לס נפגשו עם נציגי ציבור וקציני משטרה על מנת להגיש תובענה ייצוגית כנגד פול על מטרד לציבור.<ref name="Mic"></ref> זאת לאחר שפול פרסם ברשת את כתובת ביתו הפרטי, וגרם לכך שהמוני מעריצים התקהלו מחוץ לביתו<ref></ref>.

ב-3 בינואר 2018, העלה פול סרטון יוטיוב עם בת זוגו דאז, אריקה קוסטל כשהם בעירום חלקי. פול ספג ביקורת על הסרטון מצד הורים וגופים חינוכיים שונים ויוטיוב יישמה מגבלות גיל על הסרטון<ref></ref>. ב-5 בינואר 2018, אתר הרכילות האמריקאי TMZ פרסם סרטון בו פול משתמש בביטוי "nigga" (בעברית: "כושי") אשר נחשב בארצות הברית לכינוי פוגעני וגזעני, מספר פעמים בזמן ביצוע ראפ<ref></ref>.

=== 2018–הווה: איגרוף; שערוריות נוספות ===
ב-24 בפברואר 2018 פורסם כי פול ואחיו ילחמו בקרבות איגרוף כנגד הקומיקאי הבריטי KSI ואחיו הצעיר, דג'י.<ref name="polygon-feb-18-ksi-paul"></ref> פול ניצח את דג'י בקרב לאחר חמישה סיבובים<ref></ref>.

בינואר 2019, ג'ייק פול וידוען האינטרנט רייסגאם ספגו ביקורת כשפרסמו את האתר "MysteryBrand", לאחר שמעריצים טענו שלא קיבלו את הפרסים בהם זכו דרך האתר<ref></ref>.

ב-30 בינואר 2020 נלחם פול מול היוטיובר AnEsonGib בקרב איגרוף בו ניצח פול בנוקאאוט טכני בסיבוב הראשון<ref></ref>. בפברואר 2020, הודיע פול על שיתוף פעולה עם קבוצת הפיתוח "GenZ" על מנת ליצור פלטפורמה לחינוך ילדים על בניית נוכחות ברשת<ref></ref>. שיתוף הפעולה יצר ביקורות רבות על ידי מגזינים אינטרנטיים וידועני רשת.<ref name="FFMTubeFilter"></ref><ref></ref><ref></ref> ב-30 במאי 2020 פול וחבריו אכלו ארוחת ערב במסעדה בסקוטסדייל, אריזונה, במהלך מחאות ג'ורג' פלויד. האירוע הסלים והציבור המוחה החל לבזוז את הקניון הסמוך. פול וחבריו נכנסו בעקבות הקהל לקניון ותיעדו את המקרים<ref></ref>. פול ספג ביקורות על הימצאותו במקום<ref></ref>. לאחר מכן, פול התנצל וטען כי הוא וחבריו רק תיעדו ולא לקחו חלק במעשי הביזה<ref></ref>. ב-4 ביוני 2020 פול הואשם בהסגת גבול והשתתפות בהפגנה בלתי חוקית בשל הימצאותו בקניון במהלך המחאה<ref></ref> וב-5 באוגוסט כל האישומים נגדו בוטלו<ref></ref>.

ב-11 ביולי 2020, למרות מגבלות ההתקהלות בשל מגפת הקורונה, פול ערך מסיבת בית המונית בביתו שבקליפורניה בה השתתפו אנשים ללא חבישת מסכה או שמירת ריחוק חברתי. לאחר פרסומים ברשתות החברתיות, ראש העירייה גינתה את המעשה והוסיפה כי היא בוחנת את כל האפשרויות המשמעתיות כנגד פול<ref></ref>. ב-5 באוגוסט 2020 פשט ה-FBI על ביתו של פול<ref></ref>.

בשנת 2022 דורג במקום העשירי ברשימת יוצרי התוכן המרוויחים ביותר של פורבס, עם רווחים של כ־45 מיליון דולר בשנת 2021<ref></ref>.

== חיים אישיים ==
ג'ייק ניהל מערכת יחסים עם אליסה ווילוט מקיץ 2015 עד פברואר 2017, לאחר מכן היה בזוגיות עם אריקה קוסטל מתחילת שנת 2018 ועד נובמבר של אותה השנה
בשנת 2020 החל לצאת עם ג'וליה רוז דוגמנית אינסטגרם וכוכבת יוטיוב עד לפרידתם הסופית ב 2022.
ב-3 באפריל 2023, ג'ייק וההולנדית ג'וטה לארדם אישרו בפומבי שהם זוג, לאחר שהשניים יצרו קשר דרך אינסטגרם כמה חודשים קודם לכן.

== פילמוגרפיה ==
===קולנוע===
* 2016 – סרט dance camp בתפקיד לאנס.
* 2016 – סרט mono בתפקיד Dugan.
* 2016 – סרט airplane בתפקיד עצמו.
*2020 - מיינסטרים בתפקיד עצמו

===טלוויזיה===
* 2016–2018 – "ביזארדבארק" בתפקיד דירק.
* 2016 – "The Monroes" בתפקיד קונארד.
* 2016 – "מותחים בהליכה" בתפקיד עצמו, בתור כוכב אורח.
* 2017 – "The Price is Right" בתפקיד עצמו.

===אונליין===
* The Mind Of Jake Paul – 2018 בתפקיד עצמו על סדרה שיצאה עליו.

=== שירים ===
* Shakey – 2015
* It’s every day bro – 2017
* Ohio Fried chicken – 2017
* Jerica – 2017
* That Ain't on the News – 2017
* Jake Paulers – 2017
* No competition – 2017
* Saturday Night – 2017
* 2017 – (It’s every day bro(remix
* Malibu – 2018
* My teachers – 2018
* Randy Savage – 2018
* Cartier Vision – 2018
* Champion – 2018
* Im Single – 2019

==קישורים חיצוניים==
* 

== הערות שוליים ==

קטגוריה:בלוגרים אמריקאים
קטגוריה:בלוגרים יהודים
קטגוריה:טיקטוקרים אמריקאים
קטגוריה:יוטיוברים אמריקאים
קטגוריה:יוטיוברים יהודים
קטגוריה:שחקני קולנוע וטלוויזיה יהודים אמריקאים
קטגוריה:ערוץ דיסני: שחקנים ומנחים
קטגוריה:מחלוקות הקשורות לאינטרנט
קטגוריה:מחלוקות ביוטיוב
קטגוריה:זוכי פרס בחירת הנוער
קטגוריה:אמריקאים שנולדו ב-1997